เมื่อวันพุธที่26มิถุนายน62 หนูได้ทำการไปขูดมดลูกมาเนื่องจากแท้งเพราะเด็กหัวใจหยุดเต้น คืนของวันที่ 1กรกฏาคม62 ได้มีเพศสัมพันธ์กับสามีโดยไม่ได้ป้องกัน แต่เป็นการหลั่งนอก แบบนี้จะเกิดโอกาสท้องอีกไหมค้ะ (แต่หลังจากขูดมดลูกแล้ว ก่อนจะออกจากโรงบาล พยาบาลก็ได้ทำการฉีดยาคุม 1-3เดือนให้แล้วค่ะ) แบบนี้จะเกิดการตั้งครรภ์ง่ายไหมค่ะ เพราะตอนนี้ยังไม่พร้อมค่ะกลัวจะเกิดเหตุการณ์แบบเดิมอีก ต่อรอร่างกายตัวเองให้แข็งแรงก่อนค่ะ คุณหรือผู้รู้ช่วยตอบด้วยนะค้ะ ตอนนี้รู้สึกกังวลมากค่ะ
สวัสดีค่ะ Faii,หากมีการแท้ง และได้รักษาด้วยการขูดมดลูก ควรงดการมีเพศสัมพันธ์ไปประมาณ 4 สัปดาห์ เพื่อป้องกันการอักเสบติดเชื้อในโพรงมดลูกที่อาจเกิดขึ้น และควรเว้นช่วงการตั้งครรภ์ไป 3-6 เดือน เพื่อลดภาวะแทรกซ้อนที่อาจเกิดจากการตั้งครรภ์ต่อทั้งนี้ หากหลังจากที่ได้ขูดมดลูกไป แพทย์ได้ทำการฉีดยาคุมกำเนิดให้แล้ว ยาฉีดคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสที่จะตั้งครรภ์จึงมีน้อยกว่า 1% อย่างไรก็ตาม ควรงดการมีเพศสัมพันธ์ไปก่อน เพื่อป้องกันมดลูกอักเสบติดเชื้อดังกล่าวไปค่ะ